alexandrainst/scandi-wiki huggingface dataset:
Hanne Hagerup

Hanne Børresen Hagerup (født 19. september 1984) er en norsk dramatiker og barnebokforfatter fra Fredrikstad som debuterte i 2005 med barneboken Skummelt. 

Hun gikk på musikklinja på Greåker videregående skole. I 2004 kom hun inn på forfatterutdanningen i barne- og ungdomslitteratur. Hun er utdannet ved Den norske filmskolen.

Hun har vært medforfatter på TV-serien Snøfall, har skrevet teaterstykket Arnardo før Arnardo sammen med faren Klaus Hagerup, familiemusikalen Den Hvite Dame for Fredriksten festning, Snøfall for Oslo Nye Teater sammen med Hilde Hagerup - og Jegertimen for Den Unge Scenen.

Da hun debuterte som forfatter fikk hun Fredrikstad kommunes kulturstipend. Pengene fra kulturstipendet,  kroner, brukte hun til researcharbeid i Sør-Afrika i forbindelse med at hun hadde hovedansvar for manus til en dramaserie for ungdom.

Priser 
 Fredrikstad kommunes kulturstipend 2005.

Bibliografi 
 Skummelt, illustrert av Karine Haaland. Cappelen, 2005 ISBN 9788252560961
 Snøfall, sammen med Hilde Hagerup. Cappelen Damm, 2019. ISBN 9788202638108

Referanser 

Norske barnebokforfattere
Personer fra Fredrikstad kommune
Fødsler i 1984
Norske dramatikere
Siri Seglem

Siri Seglem  (født 30. mars 1983) er en norsk håndballspiller som spiller for Aalborg DH og Norges kvinnelandslag i håndball. Hun har tidligere spilt for Sokndal, Bryne, Levanger HK og Team Esbjerg.

Seglem debuterte på landslaget 5. april 2006 mot Sverige. Hun var med som reserve i til VM 2009 og ble tatt inn i troppen etter gruppespillet på grunn av en skade hos Kristine Lunde-Borgersen. Seglem har også spilt på landslaget i beachhåndball.

Meritter landslag 
 VM 2009 – Bronse

Eksterne lenker 
 

Norske håndballspillere
Håndballspillere for Team Esbjerg
Håndballspillere for Aalborg DH
Personer fra Sokndal kommune
Spillere i Håndball-VM 2009 for kvinner
Knut Heidelberg

Knut Klaveness Sasster Mosjen Heidelberg (født 15. mai 1959) er den første norske unitarprest som er blitt prestevelsignet av Den ungarske unitarkirke. Seremonien fant sted 6. januar 2007 i Budapest med visebiskop og andre representanter fra det ungarske prestefellesskap.

Bibliografi 
 Frisinnet kristendom. Unitarismen i Norge 1892-1937, masteravhandling, Menighetsfakultetet 2006. Avhandlingen kan leses på Docplayer , academica.edu  eller Internet Archive 

 Hva er kristen unitarisme?, Schweitzerforlaget, 2007.
 Unitarisk katekisme, Jozsef Ferencz og tilrettelagt av Knut Heidelberg (red), Schweitzerforlaget, 2008. Katekismen finnes tilgjengelig som pdf-fil og kan leses via Unitárius tudástár

Oversettelser 
 Med mennesket for fred, Dalai Lama, Lanser, 1988.
 Maximilian Kolbe. Martyren fra Auschwitz, Ingrid Yden-Sandgren,  Maximilian Kolbe utgivelser, 1999.
 Damian, den spedalske, Boniface Hanley, Schweitzerforlaget, 2005.(Oversetternavn: Sasster Mosjen)
 Unitarisk katekisme, Jozsef Ferencz, Schweitzerforlaget, 2008. Knut Heidelberg, red.

Artikler 
Artikkelsamling finnes på academica.edu

Referanser 

Norske prester
Unitarisk kristendom
Are Nakkim

Are Nakkim (født 13. februar 1964) er en norsk tidligere friidrettsutøver som representerte Moss Idrettslag.

Nakkim hadde i 29 år den norske rekorden på 10000 meter med 27.32,52 satt under Bislett Games 14. juli 1990.

Nakkim deltok i flere internasjonale mesterskap i langdistanse, hinder og terrengløp. Hans beste resultat og karrierens høydepunkt var EM-sølv på 10000 meter i 1990.

Personlige rekorder

Familie 
Are Nakkim er sønn av høyrepolitikeren Kjellaug Nakkim. Han er bror av Frode Nakkim, informasjonssjef i VitaeLab, og av Kyrre Nakkim, tidligere nyhetssjef i VG og per 2019 samfunnsredaktør i NRK, se slekten Nakkim.

Referanser

Eksterne lenker 
 

Norske langdistanseløpere
Norske mellomdistanseløpere
Norgesmestere i friidrett
Norske hinderløpere
Fødsler i 1964
Personer fra Moss kommune
EM-sølvmedaljevinnere i friidrett for Norge
Terje Hole

Terje Hole (født 1. mars 1961) er en norsk friidrettsutøver og trener. Han har sin utdannelse fra Norges idrettshøgskole.

Hole har først og fremst hevdet seg i maraton hvor han tilsammen har 7 NM-medaljer. I 1991 og 1996 vant han Oslo Maraton som er det største maratonløpet i Norge. 

Siden 2003 har han trent Karoline Bjerkeli Grøvdal, og han har hovedansvaret for mosjonsløpet Åndalsnesløpet som har vært arrangert siden 2000.

Holes samboer Brynhild Synstnes har også en rekke NM-medaljer fra langdistanse og terrengløp.

Personlige rekorder

Eksterne lenker 

 – Bruker egen erfaring, Romsdals Budstikke

Norske langdistanseløpere
Norske maratonløpere
Norgesmestere i friidrett
Fødsler i 1961
Friidrettsutøvere for IL i BUL
Flyttblokk

Flyttblokk er en stein som har blitt lagt igjen av en isbre etter at breen har trukket seg tilbake. Opprinnelig har flyttblokken frosset inn i isbreen og så blitt transportert av gårde ettersom isbreen har beveget seg. Blokkene kan ha blitt transportert over lange avstander, slik at en flyttblokk derfor kan være av en annen bergart enn grunnen den ligger på. Ved å studere bergartene til flyttblokkene kan man si noe om hvor de kommer fra, og dermed vite hvor isbreen har beveget seg.

Ut fra hvor kantete eller rund en flyttblokk er, kan man si noe om den har ligget lenge nederst i breen eller ikke. Er den fin og rund, har den blitt pusset og slipt når den har ligget nederst i breen og blitt skurt mot fjellet som breen har beveget seg over.

Steinene har kommet inn i isbreene enten nedenfra, ved at underliggende fjell har sprukket opp, og så har de løse steinen frosset fast i breen, eller ovenfra, ved at stein har rast ned på breen.

Ruggestein
I Norge finnes mange flyttblokker som er minner etter den siste istiden for ca. 10 000 år siden. Noen av disse steinene er store og kan rugges på og kalles ruggesteiner. Et eksempel er Knutmannsteinen i Stavanger, og et annet er Ruggesteinen på Bolga, en øy i Nordland.

Kampestein
I folkloristikken har slike steiner blitt tilskrevet kamper mellom troll eller jotner, hvilket har ført enkelte til å tro at  det er  opphavet til navnet kampestein. Men sammenhengen er at ordet kommer av gammelnorsk "kumbr", dialektalt "kump", som vi kjenner fra begrep som "klump" , "kubbe" og matretten "kompe". Gammelnorsk "trékumbr" har blitt til "trekubbe".

Til flere flyttblokker er det knyttet sagn om at trollet kastet dem etter kirken eller noe annet det ikke likte og så landet steinen der den ligger i dag. Senere ble slike flyttblokker forklart med at de var fraktet dit under syndfloden. Det var først på 1800-tallet at forståelsen av at det hadde vært en istid dukket opp, slik at flyttblokkene fikk sin naturlige forklaring.

I nyere tid er flyttblokkene blitt objekt for en nyere variant av fjellklatring, nemlig buldring (etter den engelske betegnelsen boulder).

Referanser

Eksterne lenker 
 

Geologi
Landformer
Glasiologi
Steiner
Oslo Bedriftsidrettskrets

Oslo Bedriftsidrettskrets (OBIK) har pr. 2009 ca. 750 medlemslag. Det er både store og små bedrifter som er medlemmer. 
Det er også mulig å slå sammen småbedrifter for å få nok personer til å delta i lagidretter.

Oslo Bedriftsidrettskrets er en «non profitt» organisasjon som tilbyr 19 idretter / aktiviteter. De har registrert 201.621 ansatte som får tilbud om aktivitet. De har en administrasjon på 5 personer og mange tillitsvalgte som gjør det mulig for bedrifter å delta. 73 678 personer er aktive iht. NIFs offisielle idrettsregistrering, 27 354 damer og 46 324 herrer.

Bedriftene har bedriftsidrettslag med styrer og gruppestyrer og har ofte intranett og internpost som bekjentgjør OBIKs aktiviteter. Flere små bedrifter kan starte felles lag og delta i våre aktiviteter.

Oslo Bedriftsidrettskrets arrangerer Skikarusellen i Sørkedalen i januar og februar.

Oslo Bedriftsidrettskrets utgir meldingsbladet (Bedriftsidrett i Oslo) som går ut i et opplag på 4500 6 ganger i året. Bladet sendes til alle medlemsbedriftene i Oslo Bedriftsidrettskrets, samt til alle kontaktpersonene for de respektive idrettene.

Eksterne lenker
 hjemmeside

Bedriftsidrett
Bedriftsidrett
Lenny Krayzelburg

Lenny Krayzelburg (født 28. september 1975 i Odessa, Ukraina) er en ryggsvømmer som under sommer-OL 2000 og 2004 tok fire olympiske gullmedaljer på 100- og 200 m rygg og 4×100 m medley stafett for USA. Krayzelburg har i tillegg tre gull og to sølv fra kortbane- og langbane-VM, seks gull fra Stillehavslekene og to gull fra Maccabiah Games.

Karyzelburg ble kåret til Årets svømmer i USA fire år på rad, fra 1997 – 2000, hvor han det siste året delte tittelen med Tom Dolan.

Eksterne lenker 
 

Svømmere fra USA
Olympiske mestere for USA
Verdensmestere i svømmesport for USA
VM-sølvmedaljevinnere i svømmesport for USA
Medaljevinnere under Sommer-OL 2000
Deltakere for USA under Sommer-OL 2000
Svømmere under Sommer-OL 2000
Medaljevinnere under Sommer-OL 2004
Deltakere for USA under Sommer-OL 2004
Svømmere under Sommer-OL 2004
Årets svømmere i USA
Tidligere verdensrekordholdere i svømming
Personer fra Odesa
Olympiske medaljevinnere i svømming
Drilus concolor

Drilus concolor er en bille i familien sneglerovbiller. Larvene er predatore (rovdyr) som angriper skallbærende landlungesnegler. Den finnes i Norge, men er ganske sjelden.

Hunnene hos disse billene ser ut som larver hele livet, såkalte larviforme hunner. De mangler helt vinger, fasettøyne og andre voksen-karakterer. Hannene ser ut som mer normale biller, med dekkvinger, fasettøyne og lange, kamformede antenner.

Utseende 
Drilus concolor er 12-15 mm lange biller. Kjønnene svært ulike. 
 
Hannene er avlange biller, mørke, nær svarte, med noe lysere føtter og rotledd i antennene. Dekkvingene er nokså myke og spriker gjerne noe i den bakerste halvdelen. De har fin punktur i overflatener dekket av fine, utstående hår. Beina er korte og kraftige. Alle føtter har fem ledd. Hodet er kort, men synlig, sett ovenfra (det vil si, det dekkes ikke av brystskjoldet). Pannen er nokså flat.  Fasettøyne er små og utstående.  Antennene er lange, sagtakkede eller kamformede, med 10-11 ledd og er festet under pannen like ved fasettøynene. Brystskjoldet (pronotum) er mer eller mindre firkantet med tydelig avsatte sidekanter. 

Hunnene er mer brunlig, tykke, larveaktige, med korte bein og korte, trådformede antenner. Det er ikke noe tydelig skille mellom bryst- og bakkroppsledd bortsett fra at de førstnevnte har bein. Vinger mangler helt. Denne typen hunner blir kalt larviforme hunner og finnes hos flere av familiene i gruppen Cantharoidea.

Levevis 
Larvene er predatore (rovdyr) som lever av den skallbærende landlungesneglen Helix hortensis. De dreper sneglen med et giftig bitt, skiller ut fordøyelsesenzymer og suger så i seg den delvis oppløste sneglen. De kan bore seg gjennom sneglehuset om det trengs. 

Larvene forpupper seg i det tomme sneglehuset. Voksne hanner kan finnes på blomster eller i vegetasjonen. Hunnene beveger seg lite og finnes vanligvis på bakken, under steiner eller i tomme sneglehus.  Hunner er sjeldne å observere som utvokste (imago), trolig fordi de er vingeløse og kanskje ikke forlater sneglehuset. Trolig bruker hunnen feromoner til å lokke til seg de aktive hannene. Hanner er vanligere å se og kan finnes på blomster.

Referanser

Litteratur 
 Hansen, Victor.; Larsson, Sv. G. 1973 (2. utgave). Biller X. Blødvinger, klannere m. m.: (Malacodermata, Fossipedes, Marcrodactylia og Brachymera) Danmarks Fauna 44. Side 16-17. (344 sider)  ISBN 8712166936

Eksterne lenker 
 
 Drilus concolor, hunn (bilde) 

Sneglerovbiller
Dead by April

Dead by April er et metal-band fra Göteborg som ble grunnlagt i februar i 2007. Bandet består av Christoffer Andersson, Zandro Santiago, Pontus Hjelm, Marcus Wesslén og Alex Svenningson. Bandets debutalbum, Dead by April, ble utgitt i 2009.

Bakgrunn
Uten å ha utgitt noen plater, fikk bandet en radio-hit med låten «Falling Behind». I 2008 mottok bandet to priser, både for beste nykommer på Svensk Metal Awards og Bandit Rock Awards.

Debutalbumet
Deres første singel, «Losing You», ble gitt ut 6. mars 2009 på deres MySpace-side. Sangen ga bandet oppmerksomhet da den var bakgrunnsmusikk til TV-programmet Ekspedisjon Robinson i 2009. Den 13. mai 2009 ga bandet ut sitt debutalbum Dead by April på Universal. Albumet inneholder 13 låter hvorav elleve er restaurerte demo-låter, mens to er helt nye. Albumet ble utgitt i Storbritannia 3. august 2009 på Spinefarm. I juli 2009 var bandet på turné i Storbritannia med Skindred, og ga ut singelen «Angels of Clarity». Bandet har også annonsert en ny singel beregnet på det svenske markedet, «What Can I Say».

Medlemmer

Nåværende
Marcus Wesslén, Bassist
Marcus Rosell, Trommeslager
Pontus Hjelm, Gitarist, vokalist
Jimmie Strimell, vokalist, Growl

Tidligere medlemmer
 Christoffer Andersson, vokalist, Growl

Zandro Santiago, vokalist
Marcus Rosell, Session Trommeslager 2011
Henric Carlsson, Bassist
Johan Eskilsson, Gitarist
Johan Olsson, Gitarist og vokalist

Diskografi

Studioalbum

Singler

Musikkvideoer

Eksterne lenker 
 
 

Metalcore-band
Svenske heavy metal-band
Deltakere i Melodifestivalen
Band etablert i 2007
2007 i Sverige
Langhus Allianseidrettslag

Langhus Allianseidrettslag (stiftet 5. desember 1953) er et norsk idrettslag fra Langhus. Klubben har seksjoner for fotball, basketball, bordtennis, golf, håndball og turn. A-laget i fotball spiller for tiden i 5. divisjon, og har hjemmebane på Langhus Stadion i Langhus Idrettspark. Deres draktfarger er burgunder.

Tabell

Historikk
Idrettslaget ble stiftet 5. desember 1953 etter initiativ fra Kåre Olavsen, han ble også lagets første leder. Aktiviteten var først basert på vinteraktivitetene: langrenn og hopp. Fotball og håndball kom først 2-3 år senere. Fra 2010 har laget også damefotball-lag på seniornivå. Sommeren 2010 ble idrettslaget omdannet til allianseidrettslag; Langhus AIL. Og i løpet av høsten 2010 dannet Fotballgruppa og Håndballgruppa egne idrettslag under allianseidrettslaget. Idrettslagene i alliansen samarbeider gjennom en samarbeidsavtale.
Den første verdensmesteren fikk laget i 1987, da Anne Marie Halvorsen ble verdensmester i bryting for kvinner.

Kjente spillere
Noen tidligere spillere har nådd toppnivåer i idretten: Anders Michelsen, Thomas Michelsen, Glenn Arne Hansen, Kjetil Nilsen, Ronny Løvlien, Kenneth Løvlien og tidligere Manchester Unitedspiller Etzaz Hussain, som nå spiller i Molde Fotballklubb.

Referanser

Eksterne lenker
 

Idrettslag i Akershus
Idrettslag etablert i 1953
Fotballag i Akershus
Fotballag etablert i 1953
Håndballag i Norge
Sport i Nordre Follo
Liev Schreiber

Liev Schreiber (født Isaac Liev Schreiber 4. oktober 1967) er en amerikansk skuespiller, regissør og manusforfatter. I 2005 ble Schreiber tildelt en Tony Award for sin rolle i teaterstykket Glengarry Glen Ross.

Schreiber har en halvsøster og fire halvbrødre, en av dem, Pablo, er også en skuespiller. Den andre halv-brødre er Max, Charles, og Will. Schreiber eier en Jack Russell Terrier som heter Chicken som ble født våren 2000. Han er en god venn av Dustin Hoffman. Schreiber har vært i et forhold til den britisk-australske skuespilleren Naomi Watts, som han spilte mot i filmen The Painted Veil fra 2006. Deres første sønn Alexander Pete ble født 25. juli 2007. De har gitt ham kallenavnet Sasha, en russisk variant av navnet Alexander. Den 13. desember 2008, ble parets andre sønn, Samuel Kai, født. Watts uttalte i april 2010 at de hadde planer om å få et tredje barn dersom de kunne garantere at dette ble en jente.

Filmografi i utvalg 
 Skrik (1996)
 Skrik 2 (1997)
 Sphere - Fartøyet (1998)
 Løgneren (1999)
 Skrik 3 (2000)
 Kate & Leopold (2001)
 Det absolutte mareritt (2002)
 Hitler: The Rise of Evil (2003)
 The Manchurian Candidate (2004)
 The Omen (2006)
 The Painted Veil (2006)
 Defiance (2008)
 X-Men Origins: Wolverine (2009)
 Taking Woodstock (2009)
 Skrik 4 (2010)
 Goon (2011)
 The Butler (2013)
 Pawn Sacrifice (2015)
 The 5th Wave (2016)

Referanser

Eksterne lenker 
 
 

Skuespillere fra USA
Personer fra San Francisco
Sultestreiken i Oslo og Stockholm i 1981

Sultestreiken i Oslo og Stockholm i 1981 var en sultestreik som ble gjennomført i 1981 som en protestaksjon under Alta-konflikten, den politiske striden på 1970- og 1980-tallet om utbyggingen av et vannkraftverk i Altaelva i Finnmark. Tre av samene i aksjonen ble etterhvert transportert fra Oslo til Stockholm for å unngå tvangsfôring. En liknende sultestreik knyttet til Alta-saken forekom også foran Stortinget i 1979.

Hendelsesforløp
Ante Gaup startet en sultestreik i lokalene til Oslo Kristelige Studentforbund i Oslo 21. januar 1981. Mikkel Eira sluttet seg til sultestreiken 23. januar 1981, Mathis P. Sara, Per Ailo Bæhr og Nils Magnus Tornensis etter det.

Møterommet til statsminister Gro Harlem Brundtland ble okkupert av 14 samiske kvinner, deriblant Marit Gaup Dunfjeld, Karen Maria Nango Sara (78 år) og Kristina Sala (5 år), 7. februar 1981. Kvinnene ble fjernet av politiet neste dag. De ble ikke siktet for lovbrudd.

To av de sultestreikende, Mathis Sara og Per Ailo Bæhr, ble lagt inn på Diakonhjemmet sykehus i Oslo, mens tre ble transpoert til Sverige for å unngå tvangsfôring. Et notat fra Justisdepartementet som hjemlet tvangsfôring av sultestreikende, hadde tidligere kommet de sultestreikende i hende  via Bjarne Store-Jakobsen. De ble ledsaget av medisinsk rådgiver (Josef Ekgren) og visesangeren Jørn Simen Øverli som sjåfør. Mikkel Eira ble lagt inn på sykehus i Stockholm etter å ha mistet bevisstheten på sin 30. dag av sultestreiken.

Se også
Sultestreiken foran Stortinget i 1979

Referanser 

Altas historie
Stortinget
Sultestreiker
Hendelser i 1981
Tiffany Cohen

Tiffany Lisa Cohen (født 11. juni 1966 i Culver City, California) er en amerikansk tidligere svømmer som under sommer-OL 1984 i Los Angeles vant gullmedalje på 400 m og 800 m fri. Under de Panamerikanske leker 1983, i Caracas, vant hun to gullmedaljer på de samme øvelsene. Samme år ble hun også kåret til Årets svømmer i USA.

Eksterne lenker 
 

Svømmere fra USA
Olympiske mestere for USA
Medaljevinnere under Sommer-OL 1984
Deltakere for USA under Sommer-OL 1984
Svømmere under Sommer-OL 1984
Årets svømmere i USA
Personer fra Culver City
Olympiske medaljevinnere i svømming
Giorgio Lamberti

Giorgio Lamberti (født 28. januar 1969 i Brescia) er en italiensk tidligere verdensmester og europamester i svømming. Lamberti vant én gullmedalje under VM i svømming 1991 i Perth og tré under EM i 1989 i Bonn. Samme år ble han også kåret til Årets svømmer i Europa.

Eksterne lenker 
 

Italienske svømmere
Verdensmestere i svømmesport for Italia
VM-bronsemedaljevinnere i svømmesport for Italia
Europamestere i svømmesport for Italia
EM-sølvmedaljevinnere i svømmesport for Italia
EM-bronsemedaljevinnere i svømmesport for Italia
Deltakere for Italia under Sommer-OL 1988
Svømmere under Sommer-OL 1988
Deltakere for Italia under Sommer-OL 1992
Svømmere under Sommer-OL 1992
Årets svømmere i Europa
Tidligere verdensrekordholdere i svømming
Personer fra Brescia
Fødsler i 1969
Deltakere for Italia under EM i svømmesport 1991
Vladimir Salnikov

Vladimir Valerjevitsj Salnikov (russisk: ; født 21. mai 1960) er en russisk tidligere svømmer, som under sommer-OL 1980, på hjemmebane, vant tre gullmedaljer på 400 m og  m fri og 4×200 m fri stafett. Han vant også gull på  m fri under sommer-OL 1988 i Seoul. I tillegg har Salnikov vunnet fire gull og to sølv under langbane-VM, seks gull og én sølv under langbane-EM og to gull under Sommeruniversiaden.

Salnikov ble også kåret til Årets svømmer i verden to ganger i 1979 og 1982, og Årets svømmer i Europa i 1980.

Eksterne lenker 
 

Sovjetiske svømmere
Russiske svømmere
Olympiske mestere for Sovjetunionen
Verdensmestere i svømmesport
Europamestere i svømmesport for Sovjetunionen
Deltakere for Sovjetunionen under Sommer-OL 1976
Svømmere under Sommer-OL 1976
Medaljevinnere under Sommer-OL 1980
Deltakere for Sovjetunionen under Sommer-OL 1980
Svømmere under Sommer-OL 1980
Medaljevinnere under Sommer-OL 1988
Deltakere for Sovjetunionen under Sommer-OL 1988
Svømmere under Sommer-OL 1988
Årets svømmere i verden
Årets svømmere i Europa
Personer fra Sankt Petersburg
Fødsler i 1960
Olympiske medaljevinnere i svømming
Tamás Darnyi

Tamás Darnyi (født 3. juni 1967 i Budapest) er en ungarsk tidligere svømmer som vant gull på 200 m og 400  medley under både sommer-OL 1988 i Seoul og 1992 i Barcelona. Han har i tillegg vunnet fire gull og én bronse i langbane-VM og åtte gull i langbane-EM.

Danyi ble i 1987 kåret til Årets svømmer i verden av Swimming World Magazine. Han ble også kåret til Årets svømmer i Europa både i 1987 og 1988.

Eksterne lenker 
 

Ungarske svømmere
Olympiske mestere for Ungarn
Verdensmestere i svømmesport for Ungarn
VM-bronsemedaljevinnere i svømmesport for Ungarn
Europamestere i svømmesport for Ungarn
Medaljevinnere under Sommer-OL 1988
Deltakere for Ungarn under Sommer-OL 1988
Svømmere under Sommer-OL 1988
Medaljevinnere under Sommer-OL 1992
Deltakere for Ungarn under Sommer-OL 1992
Svømmere under Sommer-OL 1992
Årets svømmere i verden
Årets svømmere i Europa
Personer fra Budapest
Fødsler i 1967
Deltakere for Ungarn under EM i svømmesport 1985
Deltakere for Ungarn under EM i svømmesport 1987
Deltakere for Ungarn under EM i svømmesport 1989
Deltakere for Ungarn under EM i svømmesport 1993
Olympiske medaljevinnere i svømming
Deltakere for Ungarn under VM i svømmesport 1986
Knut Kvalheim

Knut Kvalheim (født 14. juni 1950 i Oslo) er en norsk friidrettstrener og tidligere utøver som representerte IK Tjalve. Han er yngre bror av Arne Kvalheim som også er tidligere friidrettsutøver.

Med sine 16 NM-gull fordelt på 5 forskjellige løpsøvelser er han en av de mestvinnende norske friidrettsutøvere gjennom tidene. I 1978 mottok han også kongepokalen for sin NM-seier på 5000 meter.

Hans beste internasjonale plassering er en 9.-plass på 5000 meter under OL i Montreal 1976.

Kvalheim hadde i 40 år den norske rekorden på 1 engelsk mil med tiden 3.56,2 satt på Bislett i 1974. Dette var en av de lengstlevende individuelle rekordene i norsk friidrett, og ble først slått av Henrik Ingebrigtsen i 2014.

Etter sin aktive karriere har Kvalheim gått inn i trenerteamet for IK Tjalve hvor han blant andre har trent Susanne Wigene.

Personlige rekorder

Se også 
 Mestvinnende utøvere i NM i friidrett

Eksterne lenker 
 

Norske mellomdistanseløpere
Norske langdistanseløpere
Norske hinderløpere
Norske friidrettstrenere
Deltakere for Norge under Sommer-OL 1976
Friidrettsutøvere under Sommer-OL 1976
Friidrettsutøvere for IK Tjalve
Kongepokalvinnere i friidrett
Norgesmestere i friidrett
Fødsler i 1950
Arne Kvalheim

Arne Magnus Kvalheim (født 25. april 1945 i Hønefoss) er en norsk tidligere friidrettsutøver som representerte IK Tjalve. Han er eldre bror av Knut Kvalheim, som også har et stort navn innen friidrett.

Han har elleve NM-gull individuelt fordelt på tre forskjellige løpsøvelser på bane og to i terrengløp. I 1969 mottok han også kongepokalen for sin NM-seier på 5000 meter. Kvalheim har også to NM-gull med Tjalve på 4 × 400 meter stafett og fem NM-gull med Tjalve på  4 × 1500 meter stafett.

Kvalheim boikottet mesterskapet da EM i 1969 ble arrangert i Hellas. Hans beste internasjonale plassering er en 6.-plass på 5000 meter under EM i 1974. På samme øvelse representerte han Norge under OL i 1968, men kvalifiserte seg ikke for finalen.

Etter sin aktive karriere har Kvalheim gått inn i politikken og han har sittet i bystyret i Oslo for Arbeiderpartiet.

Personlige rekorder

Se også 
 Mestvinnende utøvere i NM i friidrett

Referanser

Eksterne lenker 
 
 - Oppfordrer ingen til å gjøre som meg, Aftenposten

Norske mellomdistanseløpere
Norske langdistanseløpere
Ap-politikere i Oslo
Deltakere for Norge under Sommer-OL 1968
Friidrettsutøvere under Sommer-OL 1968
Friidrettsutøvere for IK Tjalve
Kongepokalvinnere i friidrett
Norgesmestere i friidrett
Personer fra Ringerike kommune
Fødsler i 1945
Lene Espegren

Lene Espegren (født 8. mai 1971) er en norsk tidligere friidrettsutøver som representerte IK Tjalve.

Hun har 12 NM-gull i tresteg og lengdehopp.

Espegren har i 2016 fortsatt den norske rekorden i tresteg med 13,83 meter satt i Byrkjelo 1999.

Personlige rekorder

Se også 
 Norske rekorder i friidrett
 Mestvinnende utøvere i NM i friidrett

Eksterne lenker 
 

Norske tresteghoppere
Norske lengdehoppere
Norgesmestere i friidrett
Fødsler i 1971
Friidrettsutøvere for IK Tjalve
Friidrettsutøvere for SK Vidar